Source: http://docplayer.fi/2206751-Keskustan-osayleiskaava-2030-lahtokohta-ja-tavoiteraportti-b.html
Timestamp: 2018-03-21 14:54:35+00:00
Document Index: 22279689

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Keskustan osayleiskaava Lähtökohta- ja tavoiteraportti B - PDF
Keskustan osayleiskaava Lähtökohta- ja tavoiteraportti B
Download "Keskustan osayleiskaava 2030. Lähtökohta- ja tavoiteraportti B"
1 B Keskustan osayleiskaava 2030 Lähtökohta- ja tavoiteraportti B
2 Järvenpään kaupunki Kaupunkikehitys Yleissuunnittelu PL 41, JÄRVENPÄÄ Keskustan osayleiskaava LÄHTÖKOHTA- JA TAVOITERAPORTTI B, LUONNOS LÄHTÖTILANNE Tämä lähtökohtaraportti aloittaa tulevan keskustan osayleiskaavaprosessin sisällön määrittelyn. Tarkoitus on tarkastella prosessin tavoitteita, lähtökohtia ja vaiheita sekä ennen kaikkea aloittaa moniääninen keskustelu Järvenpään keskustan kehittämisen suuntaviivoista. Raportti sisältää viisi erilaista keskustan kehityskuvaa, joiden osatekijöitä voi osittain vaihdella keskenään. Näiden kuvien avulla on tarkoitus tarkentaa alueen toiminnallista kokonaiskuvaa ja mahdollisia muutoksia vaativia ongelmakohtia sekä vastaavasti löytää alueen mahdollistavia hyödyntämättömiä ja hiomattomia kaupunkirakenteen hot spotteja. Järvenpää on lähes asukkaan kaupunki Keski-Uudellamaalla, pääradan ja moottoriteiden varrella. Järvenpään maa-ala on 37,59 km2 ja vesiala 2,35 km2, tästä keskustan osayleiskaava-alue käsittää n. 1,74 km2. Järvenpään historia ulottuus aina keskiajalle ja silloinen kylä on mainittu jo luvun puolivälissä, sekä suomen- että ruotsinkielisellä nimellä. Rautatien rakentaminen vuonna 1862 sekä maantie Hyrylästä Mäntsälään ja Hollolaan loivat aikoinaan edellytykset alueen kehittymille. Rautatie osaltaan toi myös taiteilijat Tuusulanjärven rantamaisemiin vuosisadan lopulla. Järvenpäästä tuli kauppala vuonna Vuonna 1958 kauppalaan saatiin ensimmäinen keskustan asemakaava. Kun Järvenpäästä tuli kaupunki vuonna 1967, oli asukasluku Asutus on laajentunut pohjoiseen ja itään. Teollisuus on sijoittunut pääasiassa kaupungin pohjoisosiin. Kaupungin keskustan rakennuskanta muuttuu kaiken aikaa. Vanhoista ajoista on keskustassa jäljellä vain muutama rakennus, esim. rautatieasema ja entinen Apteekin talo Sibeliuksenkadun varrella. Osayleiskaava-alue Osayleiskaava 2030 suunnittelualue käsittää koko nykyisen toiminnallisen keskustaalueen. Osalla suunnittelualueesta on voimassa vuonna kaupunginvaltuuston oikeusvaikutteisena hyväksymä keskustan osayleiskaava, mutta nyt tarkastelualue on mm. Pajalan ja Terholan suunnilla laajempi. Suunnittelualue on kauttaaltaan asemakaavoitettu. Aluetta halkovat suurimmat kadut ja tiet ovat Helsingin- ja Pajalantie, Posti- ja Rantakatu, sekä Pohjois- ja Sibeliuksenväylä. Alueen läpi kulkee päärata ja siellä sijaitsee Järvenpään rautatieasema. Suunnittelualueella on myös kaupungin tärkein kävely- ja kevyen liikenteen väylä Sibeliuksenkatu, joka on muutettu ydinkeskustassa kävelykaduksi. Ympäristö on pääosin rakentunut ja urbaani, mutta käsittää osaksi jäsentämättömiä ja vielä keskeneräisiä alueita. Alueella on myös laajoja puisto- ja virkistysalueita. 1
3 Kauppa, yritystilat ja asuminen Osayleiskaavaprosessin yksi keskeisimpiä tehtäviä on tarkastella kaupan palveluiden ja ennen kaikkea näiden suuryksiköiden sijoittumista keskusta-alueelle. Asiasta on tehty erillinen selvitystyö jonka tuloksia käytetään kaavaprosessin tueksi. Keskustan asema alueellisena kaupan keskuksena on menettänyt merkitystään. Järvenpää on menettänyt viime vuosina merkittävästi ostovoimaansa kaupungin ulkopuolisiin keskuksiin. Ihmisten laajentuneen asiointipiirin, kauppakeskusten uudisrakentamisen, parantuneiden liikenneyhteyksien ja mahdollisuuksien johdosta ovat järvenpääläiset ja kaupallisen vaikutusalueen asukkaat siirtyneet käyttämään kattavampia kaupallisten palveluiden keskittymiä, mm. Vantaan Jumboa etelässä ja Hyvinkään Willaa pohjoisessa. Päivittäistavarakaupassa omavaraisuus on erikoiskauppaa parempi. Tällä hetkellä Järvenpäässä pinta-alaltaan ja myynniltään suurimmat päivittäistavaramyymälät (Prisma, Citymarket, K-market Pajala ja Aallopin S-market) sijoittuvat kaupungin keskustaan. Pienemmät myymälät toimivat asuntoalueilla ja täydentävät keskustan tarjontaa. Nämä asiakasvirrat pitäisi saada käännettyä takaisin Järvenpäähän keskustan nykyisiä palveluja laajentamalla ja kasvattamalla. Kaupan tilojen lisäksi keskustaan on toivottu lisää toimisto- ja muita yritystiloja, jotka mahdollistaisivat monipuolisen työpaikkatarjonnan ja palvelurakenteen. Järvenpään asuntotuotanto on vaihdellut paljon eri vuosina. Viime vuosina tavoitteena on ollut saavuttaa Helsingin seudun maankäyttöön, asumiseen ja liikenteeseen liittyvän kuntien ja valtion välisen MAL- aiesopimuksen sitoumukset, mihin v viimein päästiin. Toteutunut kerrostalojen uudistuotanto on sijoittunut pääasiassa keskustan tuntumaan ja sen eteläpuolelle Lepolaan. Keskustan osayleiskaava-alueelle on viimevuosina valmistunut uudisasuinrakennuksia Helsingintien kaakkoispuolelle ja Pajalaan. Lähivuosina uudisrakentamisen painopiste on Pajalassa uuden asemakaavan toteutuksen lähtiessä toden teolla liikkeelle. Keskustan elävänä pitäminen edellyttää asutuksen säilyttämistä ja mahdollisuuksien mukaan lisäämistä keskustassa. Liikenne, katuverkko ja pysäköinti Järvenpään liikennettä on käsitelty laajemmin viimeksi vuonna 2004 koko kaupungin yleiskaavaa varten laaditussa liikennesuunnitelman tarkistuksessa. Keskustan osalta liikenteelliset tavoitteet ovat perustuneet hyvin pitkälti edellisen keskustan osayleiskaavan liikennesuunnitelmaan, joka laadittiin vuonna Näiden lisäksi liikenteen nykytilasta ja kehityksestä on laadittu Helsingin seudun liikennemallia täsmentävä väestö- ja työpaikkasuunnitteisiin pohjautuva Järvenpään liikennemalli vuonna Vuoden 1998 liikennesuunnitelmassa keskeisellä sijalla on ollut ajoneuvoväylien, pysäköinnin, kävelyalueen ja muun kevyen liikenteen ratkaisuista koostuva, toimiva liikennejärjestelmä. Näitä ratkaisuja on jo mittavassa määrin toteutettu, mutta työ on vielä kesken. Ydinkeskustan merkittävin tavoite oli Sibeliuksenkadun keskiosan muuttaminen korkeatasoiseksi ja toiminnallisesti aktiiviseksi kävelykeskustaksi, joka ottaa paikkansa kaupunkilaisten yhteisenä olohuoneena ja tapahtuma-alueena. Kävelykeskusta on sittemmin toteutettu, mutta on nykytilanteessa kehittämisen tarpeessa. Ydinkeskustan alue sijoittuu ajoneuvoliikenteelle tarkoitetun Keskustan kehän sisäpuolelle. Keskustan kehä kulkee reittiä Kartanontie - Myllytie - Postikatu - Rantakatu - Helsingintie. Kaupunkikuvallisesti keskustan kehästä oli tarkoitus tehdä bulevardimainen istutusten ja omaleimaisten valaisimien avulla. Tämä on toteutettu jo melkein koko kehällä lukuun ottamatta Helsingintietä välillä Rantakatu - Kartanontie. Keskustan kehä tekee keskustasta ulkosyöttöisen ja näin ollen mahdollistaa kävelykeskustan. Keskustan merkittävänä poikittaisyhteytenä toimii Mannilantie, joka Sibeliuksenkadun pohjoispään, Tupalantien ja Järnefeltinkadun lisäksi toimii myös korttelien 2
4 syöttöliikenneväylänä. Vanhan osayleiskaavan tavoitteena oli rakentaa keskustan kehäväylien rajaamalta alueelta kävelykadun päästä toimiva yhteys Rantapuistoon Rantakadun ylittävää kevytliikennesiltaa pitkin. Siltaa ei ole toteutettu rahoituksen puutteen vuoksi. Keskustan kehän fyysisesti uusimaton Helsingintien osuus välillä Rantakatu - Kartanontie on erittäin kulunut ja katutila jäsentymätön. Autoilijoiden on hankala tulkita kuinka monta kaistaa kadulla on. Valitettava tilanne johtuu Perhelän hankkeen hitaasta edistymisestä, josta myös Helsingintien jo suunnitellun parannuksen toteutus on riippuvainen. Julkisten ja asiakaspysäköintipaikkojen riittämättömyys keskustassa on noussut keskeiseksi ongelmaksi. Pysäköintialueita on liian vähän ja kadun varsille pysäköivät ajoneuvot haittaavat muuta liikennettä. Sama ongelma esiintyy myös muualla Järvenpäässä eteenkin liityntäpysäköintialueilla. Joukkoliikenteen osalta Järvenpään rautatieaseman alue vaatii kehittämistä. Asema-alueen joukko- ja henkilöautoliikenne ovat sekaisin ja konflikteja syntyy päivittäin. Täydennysrakentaminen ja tiivistäminen Keskustan täydennysrakentaminen sekä julkisten alueiden ja väylien kehittäminen vaikuttavat merkittävästi keskustan kaupunkikuvaan. Perhelän kehittämishankkeen yhteydessä on noussut esiin kysymys merkittävästi nykyistä korkeampien tornitalojen rakentamisesta kaupunkikuvassa strategisille paikoille. V laadittu kaupunkikuvallinen selvitys toimii lähtökohtana keskeisiä kaupunkikuvaperiaatteita ja raja-arvoja koskeville jatkopohdinnoille, mutta itse selvitys tulee elämään korttelikohtaisten kehityshankkeiden mukaisesti. AIEMMAT SUUNNITELUÄHTÖKOHDAT JA SELVITYKSET VALTAKUNNALLISET ALUEIDENKÄYTTÖTAVOITTEET Valtioneuvosto päätti valtakunnallisista alueidenkäyttötavoitteista. Tavoitteiden tarkoituksena on varmistaa valtakunnallisesti merkittävien asioiden huomioon ottaminen maakuntien ja kuntien kaavoituksessa sekä valtion viranomaisten toiminnassa. Tavoitteet on ryhmitelty asiasisällön perusteella seuraaviin kokonaisuuksiin: Toimiva aluerakenne Eheytyvä yhdyskuntarakenne ja elinympäristön laatu Kulttuuri- ja luonnonperintö, virkistyskäyttö ja luonnonvarat Toimivat yhteysverkostot ja energiahuolto Helsingin seudun erityiskysymykset Luonto- ja kulttuuriympäristöinä erityiset aluekokonaisuudet Valtioneuvosto on tarkistanut aikaisempaa päätöstä valtakunnallisista alueidenkäyttötavoitteista lukujen , 8 ja 9 osalta, sekä valtakunnallisesti merkittävän rakennetun kulttuuriympäristön inventointien osalta. Valtakunnallisten alueidenkäyttötavoitteiden mukaan yhdyskuntarakenteessa on keskityttävä raideliikenteeseen tukeutuvaan rakenteeseen, jossa henkilöautoliikenteen tarve on mahdollisimman vähäinen. Joukkoliikenteen, kävelyn, pyöräilyn ja liikenneturvallisuuden edellytyksiä on parannettava. Alueiden käytön suunnittelussa on edistettävä olemassa olevan rakennuskannan hyödyntämistä ja eheyttämistä, sekä luotava edellytykset hyvälle taajamakuvalle. Rakenteessa on myös huomioitava riittävät edellytykset elinkeinotoiminnalle, sekä asunto- ja työpaikkarakentamiselle tarjoamalla näille riittävästi tonttimaata. Viheralueista on muodostettava yhtenäisiä koko- 3
5 naisuuksia, sekä kulttuuriympäristöltään ja -maisemaltaan merkittävät alueet on huomioitava alueiden käytössä. Helsingin seudun keskuksia vahvistetaan asunto-, työpaikka- ja palvelukeskuksina. Valtakunnallisia kulttuuriympäristöalueita Järvenpäässä ovat Tuusulan Rantatien kulttuurimaisema (Sipoontielle asti) sekä Järvenpään kirkko ja Tuusulan reservikomppanian alue Nummenkylässä. MAAKUNTA- JA YLEISKAAVOITUS Uudenmaan maakuntakaava Uudenmaan maakuntavaltuusto hyväksyi Uudenmaan maakuntakaavan ja Ympäristöministeriö vahvisti sen Kaavan tavoitevuosi on 2025, mutta tarkastelujakso ulottuu vuoteen Maakuntakaavan maankäyttöratkaisujen lähtökohtana on maakunnan suunnittelussa tehty väestön sijoittumista koskeva tarkastelu, joka edellyttää varautumista väestön kasvuun, erityisesti Helsingin seudulla. Kasvun ohjaamisessa tavoitteena on nykyisen rakenteen hyödyntäminen ja vähäisin voimavaroin aikaansaatavat rakenteen laajennukset. Maakuntakaavalle asetetut tavoitteet: Uudenmaan aluerakenne on eheä ja palvelut helposti saavutettavissa Elinkeinotoiminta on kilpailukykyistä sekä maakunnan kansallinen ja kansainvälinen asema on vahva Liikenneverkko palvelee joustavasti ja yhdyskuntatekninen huolto toimii tehokkaasti Turvallinen, terveellinen ja viihtyisä ympäristö on maakunnan voimavara Maakuntakaavassa koko Keskustan osayleiskaava-alue on osoitettu keskusta- ja taajamatoimintojen alueeksi. Suunnittelualueen eteläreunalla Tuusulanjärven ympäristö on määritelty kulttuuriympäristön ja maiseman vaalimisen kannalta arvokkaaksi alueeksi, sekä osin Natura 2000 verkostoon kuuluvaksi. Eteläreuna on myös osittain pohjavesialueella ja Tuusulanjärven vesialue kuuluu vedenhankinnan kannalta arvokkaisiin pintavesialueisiin. Suunnittelualueella kulkee siirtoviemäri. Viheryhteystarve on osoitettu Tuusulanjärven pohjoispäästä kohden pohjoista ja koillista. Uudenmaan 2. vaihemaakuntakaava Uudenmaan maakuntakaavaa on merkittävämmin tarkistettu 2. vaihemaakuntakaavalla. Kaavan tavoitteena on sovittaa yhteen toimiva ja kestävä yhdyskuntarakenne, sitä tukeva liikennejärjestelmä ja kaupan palveluverkko. Lisäksi kaavassa käsitellään kylä- ja hajarakentamista. Maakuntavaltuusto hyväksyi kaavaan ja kaava on toimitettu ympäristöministeriöön vahvistettavaksi. Metropolimaakunnan tuleva kasvu painottuu nykyiseen rakenteeseen sitä tiivistäen ja täydentäen. Uudenmaan maakuntakaavan ehdotuksessa uutta väestönkasvua ohjataan ensisijaisesti hyvien joukkoliikenneyhteyksien läheisyyteen nykyisten ratojen asemanseuduille ja taajamiin linja-autoyhteyksien varsille. Ratkaisun tavoitteena on lisätä joukkoliikenteen käyttöä, parantaa arjen toimivuutta ja edistää kestävän ja hyvän ympäristön muodostumista. Kaavassa kauppa ohjataan ensisijaisesti keskustatoimintojen alueille. Keskustoihin sijoitettavien vähittäiskaupan suuryksiköiden koko on mitoitettava sellaiseksi, että ne soveltuvat ympäristöönsä. Keskustojen ulkopuolelle on osoitettu erikseen seudullisen vähittäiskaupan suuryksikkökohteita. Näille alueille voidaan sijoittaa sellaista uutta vähittäistavaran kauppaa, joka ei kaupan laatu huomioiden sovellu keskustatoimintojen alueille. Järvenpäässä tällainen alue on osoitettu Poikkitien ja Pohjoisväylän liittymän sekä eteläisen moottoritieliittymän tuntumaan. 4
6 Liityntäpysäköintiä on kehitettävä. Pääpainon tulisi olla alueilla joilla ei merkittävää asutusta kävelymatkan päässä asemasta, tai maankäyttö ei luo edellytyksiä tiheästi liikennöivälle joukkoliikenteelle. Järvenpään keskusta täyttää edellä mainitut määritelmät, joten liityntäpysäköinnin määrää on tarkasteltava uudelleen. Pyöräpysäköintiä pitää edistää kaikilla joukkoliikenteen asemilla ja merkittävimmillä pysäkeillä. Liityntäpysäköinnin sujuvuuteen vaikuttavat merkittävästi lyhyet ja turvalliset yhteydet pysäköintipaikalta sekä lähtö- että saapumispysäkille. Yleiskaava 2020 Suunnittelualueella on voimassa koko kaupungin käsittävä yleiskaava Järvenpään kaupunginvaltuusto hyväksyi Järvenpään yleiskaava 2020:n oikeusvaikutteisena yleiskaavana. Kaava on voimassa rinnakkain Keskustan osayleiskaavan kanssa. Yleiskaavassa varsinainen ydinkeskusta on osoitettu keskustatoimintojen alueeksi C- merkinnällä. Pajalan alueen asemakaavan muutostavoitteet puistovarauksineen on näytetty, samoin Pajalantien ja rautatien välisen alueen kehittämismahdollisuudet palvelujen alueena. Keskustan osayleiskaava Valtaosalla suunnittelualuetta on voimassa keskustan osayleiskaava, joka on hyväksytty oikeusvaikutteisena yleiskaavana. Tämä aiempi osayleiskaava on laadittu yksityiskohtaisena aluevarausyleiskaavana. Osayleiskaavassa keskustaan on varattu laaja-alaisesti alueita niin asumiseen, palveluihin ja työpaikkoihin. Ajoneuvojen pysäköintimahdollisuuteen on kaavassa kiinnitetty erityistä huomiota. Osayleiskaavan Tuusulanjärveen rajautuvassa eteläreunassa sijaitsee suurehko puisto- ja virkistysalue, joka liittyy laajaan Tuusulanjärven Natura- alueeseen. Asemakaavat Osayleiskaava-alue on asemakaavoitettu kauttaaltaan. Osa asemakaavoista on vanhentuneita ja niiden uusimiseen mm. kaupunkirakenteen tiivistämiseksi haetaan lähtökohtia aiemman koko kaupungin yleiskaavan ja nyt keskustan osayleiskaavan uusimisen kautta. KUUMA- YHTEISTYÖ Kuuma-kuntien kehityskuva 2035 (2012) Kehityskuvatyön tarkoituksena on syventää Helsingin seudun 14 kunnan tekemää "Rajaton-Metropoli, MAL-neuvottelukunnan puheenvuoroja"- raporttia, sekä pohjustaa MAL-aiesopimukseen kirjatun Helsingin seudun yhteisen maankäyttösuunnitelman laadintaa. Kehitys- ja ympäristökuvan toivotaan ohjaavan KUUMA- kuntien kehitystä kohti yhteistä ja avointa maankäytön ja liikenteen suunnittelua yli kuntarajojen. Kehityskuvalla on tutkittu yhdyskuntarakenteen kehitysmahdollisuuksia, mutta se ei ole maankäyttö- ja rakennuslain tarkoittama kaava. Kuuma kehityskuvassa Järvenpää on osoitettu "kaupunkimaiseksi keskukseksi", jota luonnehditaan seuraavasti: Asukasmäärä ja väestöntiheys keskustoissa Kuuma-seudun korkein Ydinkeskustan tehokas maankäyttö ja sekoittunut kaupunkirakenne: Asuminen, palvelut ja työpaikat samalla alueella Liikealueella tehokas rakentaminen, liikealueen tuntumassa kerrostalot ja 5
7 kaupunkipientalot, pientalot keskustan ulkovyöhykkeellä Hyvät asiointimahdollisuudet eri kulkumuodoilla, mahdollisuus autottomaan elämäntapaan Kaupunkimainen ympäristö (julkinen kaupunkitila, pyöräily ja kävely) Rakennetun ympäristön korkea laatu: kauneus, viihtyisyys, toimivuus Kattavat kaupalliset ja julkiset palvelut, myös kulttuuri- ja vapaa-ajan palvelut Monipuolinen työpaikkatarjonta, innovaatioympäristöt, kampusalueet Monimuotoiset asumisympäristöt, monipuolinen asuntotarjonta, keskustaasuminen, segregaation estäminen Infran tehokas hyödyntäminen, energiatehokkaat yhdyskuntatekniset ratkaisut HELSINGIN SEUDUN MAL- YHTEISTYÖ Helsingin seudun MAL visio Helsingin seutu on kehittyvä tieteen, taiteen, luovuuden ja oppimiskyvyn sekä hyvien palvelujen voimaan perustuva maailmanluokan liiketoiminta- ja innovaatiokeskus, jonka menestys koituu asukkaiden hyvinvoinnin ja koko Suomen hyväksi. Metropolialuetta kehitetään yhtenäisesti toimivana alueena, jossa on luonnonläheinen ympäristö ja hyvä asua, oppia, työskennellä sekä yrittää. Helsingin seudun MAL strategiset linjaukset 1. Seudun menestymisen elinehto on kansainvälinen verkottuminen, jonka toteutumisen esteet raivataan. Seudusta muodostetaan monikulttuurinen metropoli, jossa on toimiva paikallistalous. 2. Maankäytön ratkaisuilla vähennetään liikkumisen tarvetta ja lisätään energiatehokkuutta. Kaavoituksella luodaan edellytykset uusiutuvia energianlähteitä hyödyntäville yhdyskunnille sekä varaudutaan energiahuollon järjestämiseen tulevaisuudessa mahdollisesti nykyisestä poikkeavin tavoin. Lisäksi varaudutaan muuttuvan ilmaston aiheuttamiin haittoihin, kuten kasvaviin äkillisiin sademääriin ja lisääntyneeseen tulvariskiin. 3. Liikenteen päästöjä vähennetään suosimalla raide- ja muuta joukkoliikennettä, kävelyä ja pyöräilyä sekä huolehtimalla siitä, että liikenteen tarvitsema energia on hiilineutraalia tai vähähiilisesti tuotettua. 4. Ohjataan hajarakentamista tehokkaalla tavalla nykyistä enemmän taajamiin. 5. Kehitetään maankäytön, asumisen ja liikenteen yhteensovittamista siten, että se nykyrakenteita paremmin vastaa kustannustehokkuuden, edustavuuden sekä hallinnon avoimuuden ja selkeyden vaatimuksiin, joita tarvitaan kilpailtaessa muiden Euroopan metropolien kanssa. Helsingin seudun kehityskuva MAL 2050, "Rajaton metropoli" MAL-kehityskuvan keskeisenä tehtävänä on toimia vapaamuotoisena kaavajärjestelmään kuulumattomana maankäyttöä, asumista, ja liikennettä yhteen sovittavana suunnittelu- ja toteutuspoliittisena asiakirjana, joka auttaa koko seudun toimijoiden yhteisen tahtotilan muodostumisessa ja myös päätöksenteon kipupisteiden kartoittamisessa. Kehityskuvassa Järvenpää, Kerava ja Hyrylä nähdään keskeisesti sijaitsevana ja erinomaisten liikenneyhteyksien varassa toimivana ja koko Keski-Uudenmaan yhdentyvänä kunta- ja kaupunkikeskuksena. 6
8 Helsingin seudun MAL- aiesopimus Maankäytön, asumisen ja liikenteen aiesopimus allekirjoitettiin seudun kuntien ja Helsingin seudun liikenne -kuntayhtymän sekä valtion välillä kesäkuussa Aiesopimus pyrkii vahvistamaan Helsingin seudun toimivuutta ja kilpailukykyä, lisäämään seudun asuntotuotantoa ja sen edellytyksiä sekä vahvistamaan metropolipolitiikan kansallisten tavoitteiden toteuttamista maankäytön, asumisen ja liikennejärjestelmän kehittämisessä. Aiesopimus sisältää kuntakohtaiset asuntotuotantotavoitteet, ml. valtion tukema asuntotuotanto. Järvenpää on sopimuksessa sitoutunut luomaan edellytykset 430 asunnon vuosituotannolle siten, että 20 % niistä on valtion tukemia vuokra-asuntoja tai ASO- asuntoja. MAL 2020 toteutusohjelma MAL-aiesopimuksen tausta-aineistoksi valmistui neuvottelukunnan toimesta MAL 2020 toteutusohjelma. Toteutusohjelmaan on määritelty seutua yhdistävät kehittämisvyöhykkeet, joiden ympärille rakentuvat lyhyen tähtäyksen kuntakohtaiset asuntorakentamishankkeet. MAANOMISTUS Suunnittelualueen kokonaispinta-ala on 173,5 ha. Järvenpään kaupunki omistaa maapinta-alasta noin 89 ha. muut yli 1 hehtaarin omistavat tahot ovat: Suomen Valtio/ Ympäristöministeriö 13,1 ha Suomen Valtio / Liikennevirasto 8,5 ha Suomen Valtio / Uudenmaan ELY-keskus 3,2 ha Suomen Valtio/Senaatti-Kiinteistöt/Uudenmaan kiinteistöalue 1,1 ha Hokki-Kiinteistöt Oy/ Hok-Elanto Oy 2,5 ha VR-Yhtymä Oy/ Hgin Kiinteistötoimi 2,4 ha Kiinteistö Oy Forssan Yhtiökadun Leipomokiinteistö 2,2 ha Amitec Oy 1,7 ha Kiinteistö Oy Pajalantie 19 (Kesko Oyj) 1,6 ha Kiinteistö Oy Järvenpään Super Center 1,6 ha Harjuvaara Jaakko Tapio 1,1 ha KAUPUNKIKUVA Keskustan alueesta on tehty kaupunkikuvallinen selvitys. Työ on teetetty konsulttityönä Arkkitehtiryhmä A6 Oy:llä. Kaupunkikuvatarkastelun lähtökohtana oli Perhelän korttelin uudisrakentaminen. Keskeisenä suunnitelman lähtökohtana on ollut koko korttelin kattava liikerakentaminen ja sitä täydentävä asuntorakentaminen, joka on olennaisesti ympäröivää kaupunkirakentamista korkeampaa. Selvityksen tarkoitus on ollut esittää keskustan mahdollista tulevaisuuden hahmotelmaa, johon tämä korkea rakentaminen liittyy, sekä samalla kävelykadun varren muita liikerakentamismahdollisuuksia. Selvityksen mukaan nykyistä rakennetta merkittävästi korkeampia rakennuksia voidaan sijoittaa tasapainoisesti kaupunkirakenteen strategisiin paikkoihin, joissa on tarvetta luoda dynaamista kaupunkikuvaa ja luoda houkuttelevia täydennysrakentamiskohteita. Kaupunkikuvatarkastelua on laajennettu myös keskusta-alueen reunamille, erityisesti eteläiseen lähestymissuuntaan Sibeliuksenväylän ympäristöön ja edelleen Helsingintien ympäristöön potentiaalisten kaupunkirakenteen tiivistämismahdollisuuksien löytämiseksi. Kaupallisen keskuksen sijoittuessa johonkin muuhun paikkaan kun Perhelän kortteliin on kaupunkikuvallisen selvityksen päivittämisen tarve tarkistettava. 7
9 LIIKENNE Järvenpään liikennesuunnitelma Järvenpään edellinen liikennesuunnitelma on tehty Työ on teetetty konsulttityönä Esisuunnittelijat Oy:llä ja Strafica Oy:llä Järvenpään kaupungin ja Uudenmaan tiepiirin toimeksiannosta. Liikennesuunnitelma on laadittu keväällä 2003 yleiskaava 2020 työn yhteydessä, ja se on viimeistelty yleiskaavaluonnoksen nähtävilläolon ja lausuntokierroksen jälkeen keväällä Liikennesuunnitelmaa on täydennetty Perhelän hankkeen yhteydessä Helsingintien ja Sibeliuksenväylän osalta Kaupallisen keskuksen sijoittuessa johonkin muuhun paikkaan kun Perhelän ympäristöön on liikennesuunnitelman päivittäminen tarpeen. Joka tapauksessa on tehtävä jatkoselvitystyötä keskustan katualueiden havaittujen ongelmakohtien ratkaisemiseksi mm. katutilan uusjaon ja kaista- ym. ratkaisujen avulla. Erityisesti kävelyn ja pyöräilyn olosuhteiden parantaminen on merkittävä tehtävä. Järvenpään liikennemalli ja ennuste Keskusta alueesta on tehty liikennemalli ja ennuste vuosille 2020 ja Työ on teetetty konsulttityönä SITO Oy:llä. Liikenne-ennusteen lähtökohtana ovat olleet Järvenpään liikennesuunnitelman tarkistaminen ja Helsingin liikennejärjestelmän (HLJ 2011) liikennemalliaineistot. Työ on tehty osittain myös jatkoselvityksenä Järvenpään keskustan Perhelän kortteliin liittyvään liikennesuunnitelmaan. Kaupallisen keskuksen sijoittuessa johonkin muuhun paikkaan kun Perhelään on liikenne-ennusteen päivittämisen tarve tarkistettava. PALVELUT Kaupan verkosto ja kehittämishankkeiden vaikutusten arviointi Selvitystyö on valmistunut syyskuussa Arviointi teetettiin konsulttityönä Ramboll Finland Oy:ssä. Työn on tarkoitus selventää kaupan verkon nykytilaa, vaihtoehtoisia kehittämismahdollisuuksia ja näiden vaihtoehtojen seurausvaikutusten arviointia. Keskustan osayleiskaavan kannalta tärkeitä tarkastelualueita ovat keskustahakuisen erikoiskaupan ja tilaa vievän kaupan potentiaali ja tilatarpeet, päivittäistavarakaupan potentiaali ja tilatarpeet ja erikoiskaupan suuryksiköiden (kauppakeskusten) sijoitusvaihtoehdot keskusta-alueella. Kaupan kehittämisellä pyritään lisäämään Järvenpään keskustan palvelukykyä ja vetovoimaa sekä luomaan myös lisää työllisyyttä. Kaupungin palveluverkkosuunnitelma Palveluverkkosuunnitelman päivitys on meneillään kaupungin palvelualueiden ja tilakeskuksen yhteistyönä. Palveluverkkosuunnitelma koskee kaupungin järjestämien palvelujen tilojen ja infrastruktuurin rakentamista ja aikataulutusta. Työn tulokset otetaan huomioon keskusta-alueen osayleiskaavassa. YMPÄRISTÖ Järvenpään hulevesisuunnitelma Selvitystyö on meneillään. Suunnitelma teetetään konsulttityönä ja sen tekee FCG Suunnittelu ja Tekniikka Oy. Hulevesisuunnitelma määritellään Järvenpään kaupungin hulevesien hallinnan periaatteet ja tavoitteet sekä toimenpiteet tavoitteiden saavuttamiseksi kaupungin alueella. 8
10 Keskeinen tavoite on löytää ratkaisuja mm. ilmastonmuutoksen vuoksi lisääntyvien rankkasateiden valumavesien ja keväisten runsaiden sulamisvesien viivyttämiseksi ja puhdistamiseksi siten, että vältetään hulevesitulvia ja vastaanottavien vesistöjen vedenlaadun heikentymistä. Järvenpään viheralueohjelma Viheralueita käsittelevä ohjelma käsittää kaksi osaa: viheralueohjelman ja sen toimenpiteet. Ohjelma on valmistunut vuoden 2009 lopulla. Päivittämisen tarve on tarkistettava keskustan osayleiskaavan alueella, jossa sijaitsee nykyisin lähes kaksikymmentä puistoa. Viheralueohjelman tavoitteena on mm. kehittää puistoverkostoa yleiskaavan periaatteiden pohjalta. Suunnitellaan monimuotoisia puistoja, joissa toteutuvat niin käyttäjien tarpeet kuin kaupunkiekologian ylläpitämisen ja kehittämisen periaatteet. Esteettömyysnäkökulma pohditaan jokaisen rakennettavan ja peruskorjattavan puistokohteen osalta sekä huomioidaan ilmastonmuutoksen vaikutukset ja talviaikaisen käytön lyhyt mutta aktiivinen käyttöaika. Suunnitellaan puistot sukupolvien puistot -periaatteella eli rakennetut puistot tarjoavat virikkeitä ja oleskelumahdollisuuksia eri sukupolville. Rakennetaan keskusta-alueen puistoista moderneja, korkeatasoisia ja kulutusta kestäviä julkisia olohuoneita. Rantapuiston yleissuunnitelma Kaupunginvaltuusto on hyväksynyt Rantapuistoa koskevan yleissuunnitelman Yleissuunnitelma on teetetty konsulttityönä suunnittelutoimisto MA- Arkkitehdeillä. Päivittämisen tarve on tarkistettava. Lähiaikojen tavoitteena on ollut luoda Rantapuistoon tiloja ja toimintapaikkoja erityisesti nuorisolle. Lisäksi on tarpeen parantaa koko Tuusulanjärven virkistyskäytön edellytyksiä Rantapuistoa lähtöalueena hyödyntäen. Järvenpään kulttuuriympäristön hoitosuunnitelma (vaiheet I ja II) Raportit ovat valmistuneet: vaihe I ja vaihe II Kaupunginvaltuusto on tehnyt päätöksen kulttuuriympäristön hoitosuunnitelmasta koko kaupungin yleiskaavan hyväksymisen yhteydessä Kulttuuriympäristön hoitosuunnitelman kohteet ja alueet on otettu huomioon aiemmassa keskustan osayleiskaavassa ja koko kaupungin yleiskaavassa. Päivittämisen tarve keskustan osalta on tarkistettava. Keskustan osayleiskaava-alueella sijaitsee n. 15 kohdetta, joiden aktiiviseen säilyttämistoimiin on annettu velvoite koko kaupungin yleiskaavassa (kulttuuriympäristön hoitosuunnitelman 2- luokka). Lisäksi on saman verran kohteita, joiden säilymistä kaupungin tulisi hoitosuunnitelman mukaan edistää muiden ratkaisujen yhteydessä (hoitosuunnitelman 3. luokka). Useita kohteita on jo v jälkeen suojeltu asemakaavoilla, mutta myös keskeneräisiä suojeluhankkeita keskusta- alueella on useita. Järvenpään maisemaselvitys Maisemaselvitys on teetetty konsulttityönä suunnittelutoimisto MA-Arkkitehdeillä. Työ on valmistunut Selvitys on laadittu osana koko kaupungin yleiskaavan tarkistustyötä. Maisemaselvityksen suosituksissa on otettu kantaa kaupungin eri alueiden rakentamisen ja muiden muutosten soveltuvuuteen maisemarakenteessa. Keskustan osayleiskaava-alueet eivät ole tässä suhteessa erityisen herkkiä, mutta merkintöjä on annettu mm. viheralueille ja Tuusulanjärven rantamiljöölle. 9
11 Tuusulanjärven länsirannan käytön ja hoidon periaatteet (Natura) Vuonna 2002 valmistuneessa raportissa selostetaan lyhyesti Tuusulanjärven nykytilaa ja annetaan käyttö- ja hoitosuositukset Tuusulanjärven länsirannan Naturaalueille. Työ on tehty Uudenmaan ympäristökeskuksen tilauksesta. Naturaan liittyvät suojelu- ja hoitovelvoitteet ovat haaste pyrkimyksille kehittää parempia yhteyksiä keskustasta ja järven itäpuolelta Vanhankylänniemeen. Natura-alueelle ei voi johtaa sellaista liikennettä (mm. mopoja, pyöriä tai koiria), joka voisi häiritä lintualueen luontoarvoja. Tuusulanjärven itärannan maisemanhoitosuunnitelma Maisemanhoitosuunnitelma on teetetty konsulttityönä suunnittelutoimisto MA- Arkkitehdeillä. Työ on valmistunut Tuusulanjärven itärannan maisemanhoitosuunnitelmassa on tarkoitus määritellä valtakunnallisesti arvokkaan kulttuuriympäristön hoito siten, että alueen arvot ja historialliset ominaispiirteet säilyvät, vaikka kaupunki kehittyy ja uusia alueita rakennetaan. Itärannan maisemanhoitosuunnitelma kohdistuu keskustan osayleiskaava-alueen eteläpuolisiin rantamaisemiin, mutta sen suositukset on tarpeen ottaa huomioon myös keskusta-alueen ratkaisuissa, jotta valtakunnallisen kulttuurimaiseman arvot säilyvät. Tuusulanjärven kansallinen kaupunkipuistoselvitys Selvitys on teetetty yhteistyössä Tuusulan kunnan kanssa maisema-arkkitehti Niina Strengellin diplomityönä, joka valmistui elokuussa Diplomityössä on selvitetty kansallisen kaupunkipuiston toteuttamisedellytykset sekä laajemmin Tuusulanjärven alueen kehittämistavoitteita. Kansallisen kaupunkipuiston edistäminen ei edennyt luvulla toteutusprojektiksi saakka, mutta aihe on mahdollista ottaa uudelleen esille keskustan osayleiskaavatyön yhteydessä. Puiston perustaminen edellyttää monenlaisia kaavoituksellisia sekä sopimusratkaisuja valtakunnallisten kriteerien täyttämiseksi. Puiston perustamisella olisi kuitenkin saatavissa merkittäviä imagohyötyjä sekä synergiaa viheralueohjelman ja maisemanhoitosuunnitelmien kanssa. Puistohankkeen edistäminen edellyttää yhteistoimintaa Tuusulan kunnan kanssa. KESKEISET KEHITTÄMISTAVOITTEET YLEISESTI Keskustan osayleiskaavaan tarkoitus on alueen yhdyskuntarakenteen, kaupan ja muiden palveluiden ja talouden vahvistaminen, riittävän ja monipuolisen asuntotarjonnan turvaaminen ja elinympäristön laadun parantaminen. Järvenpää ja ennen kaikkea sen keskusta kärsii maa-alan ja uusien rakennuspaikkojen niukkuudesta. Alueen eheyttäminen ja kehittäminen on tarkoitus toteuttaa linjattujen tavoitteiden mukaan tiivistämällä rakennetta sisäänpäin. Rakenteen sisäänpäin kasvattaminen tarkoittaa vajaassa tai muuten vääränlaisessa käyttötarkoituksessa olevien alueiden kartoittamista ja kehittämistä. Tämän lisäksi on tarkasteltava käyttötarkoituksiltaan relevantteja jo rakennettuja alueita ja näiden tehokkuuksia. Vastaavatko kaava-alueiden tonttitehokkuudet niiden sijaintia Järvenpään juna-aseman välittömässä läheisyydessä, vai olisiko tarvetta tehokkuuksien nostoon? Keskusta alueen vanhojen asuinalueiden luonne ja sijoittuminen mahdollistavat huonosti uusien uudisrakennusten rakentamisen ilman vanhojen purkamista. Purkamisen lisäksi olisi hyvä tutkia alueen tehokkuuden kasvattamista nykyisiä pääsääntöisesti kolme- ja neljäkerroksisia asuinrakennuksia korottamalla. 10
12 Kaupungin kävelykeskusta on jäänyt toiminnallisesti ajastaan jälkeen ja vaatii kasvojenkohotusta. Rapistuvaa rakennuskantaa peruskorjatessa tai uusittaessa on hyvä miettiä myös alueen kaupunkikuvallista kehittämistä ja lisärakentamista ottaen huomioon kulttuuriympäristölliset lähtökohdat. Toiminnallisesti kävelykadun alue on kaupallisten palveluiden alue. Muidenkin palveluiden ja työpaikkojen määrää sekä keskusta-asumista olisi lisättävä tulevaisuudessa merkittävästi, jos keskustan elinvoimaisuus halutaan säilyttää. Edellistä keskustan osayleiskaavaa valmisteltaessa kävelykadun pohjoispäähän suunniteltiin toista kauppakeskusta, jonka oli tarkoitus luoda vastapari eteläpäädyn Prismakeskukselle. Kahden lähekkäin sijaitsevan suuren keskittymän synnyttämän vetovoiman ajateltiin muodostavan yhden pysäköinnin periaatteella toimivan tiiviin kokonaisuuden, jonka imussa pystyttäisiin myös kävelykadun kivijalkaliiketoimintaa kehittämään. Lisääntyvä asiakasvirta mahdollistaa erikoistuneempaa erikoiskauppaa, joka lisää keskustan palvelutarjontaa ja ohjaa kehitystä haluttuun suuntaan. Onko aikaisempi strategia ja paikka vielä oikea, vai pitäisikö sitä tarkastella uudestaan? Myöhemmin tässä raportissa palataan kaupan kehittämisen ongelmiin erilaisten kehityskuvien tarjoamien vaihtoehtojen kautta. Tuusulanjärven pohjoispäässä sijaitseva Rantapuisto on kaupunkilaisille tärkeä virkistyspaikka. Puistosta on laadittu muutama vuosi sitten yleissuunnitelma, joka suurimmilta osin on ajan tasalla. Puistossa sijaitsevan sirkuskentän ja ns. "Kasinon tontin" tulevaa käyttöä ja monipuolistamista olisi syytä pohtia (ideoina mm. ulkoilun tukikohta ja lasten liikennepuisto). Rantapuistoon liittyvien Sibeliuksenväylän itäpuolisten alueiden tiivistävä rakentaminen on noussut esiin mm. entisen Esson (St1) huoltoaseman ja sen pohjoispuolisen liiketalon tontin omistajien aloitteesta. Em. tonteille haluttaisiin rakentaa asuinkerrostaloja. Kaupungin omistamaan Sävelpuistoon kohdistuu myös toiveita asuinrakennusten ja Lepolan aluetta palvelevan lähikaupan sijoittamiseksi. Tervanokan eteläpuolisen Tervanokanpuiston pohjoisosaa voidaan sitäkin harkita otettavaksi asuinkäyttöön kuitenkin niin, ettei näkymä Sibeliuksenväylältä Tuusulanjärvelle peity (ns. Yrjölän talon ympäristö). Suurimpia keskustan kehittämisen pullonkauloja on alueen paikoitustilojen riittämättömyys korttelien tiivistämistä ajatellen. Osayleiskaavassa on pohdittava henkilöauton tarpeellisuutta aseman vaikutusalueella ja pysäköintinormien mahdollista löysentämistä. Yksi ratkaisu parkkipaikkojen riittämättömyyteen olisivat maanpäälliset pysäköintitalot nykyisten pysäköintikenttien tilalla tai pysäköintiluolan louhiminen aseman itäpuolelle liityntäpaikoituksen ja Kulttuuripuiston alle. Keskustan alueen asuinrakentamista tulisi lisätä merkittävästi. Jo valmiiksi rakentuneella alueella tämä tarkoittaisi pääasiassa kasvamista ylöspäin. Kasvattamalla keskustan asukasmäärää ja asumistiheyttä saadaan aikaan positiivinen kierre, joka lisää osaltaan palveluiden määrää ja synnyttää myös tarvittavaa kaupunkikulttuuria. Korkeaa rakentamista aseman läheisyydessä ja sen vaikutusalueella ei saisi turhaan pelätä. Junaradan mahdollistama liikkuminen pääkaupunkiseudulle sekä lähialueille ja keskustan tiiviys mahdollistavat myös yksityisautoilusta riippumattoman liikennekulttuurin syntymisen Järvenpäähän. Pajalan vanhan teollisuusalueen muutos keskustamaiseksi asuin- ja yritysalueeksi on parasta aikaa toteutumassa ja luonnollinen jatkumo sille olisi muuttaa myös nykyinen kaupungin varikko ja sitä ympäröiviä alueita vastaavaan käyttöön. Asemaa vastapäätä radan itäpuolella sijaitsee kaupungin kulttuuri-, palvelu- ja virastokeskus. Järvenpäätalo ja kirjasto muodostavat yhtenäisen ja suojeltavan kokonaisuuden, mutta alueella on vielä kuitenkin paljon potentiaalista ja käyttämätöntä rakennusalaa. Jatkumona aikaisemmalle kehitykselle olisi luonnollista jatkaa alueen rakentamista palvelu- ja työpaikkatoiminnoille. 11
13 Kaupungin keskusta on radan halkaisema. Rata muodostaa merkittävän liikenteellisen esteen poikittaiselle liikkumiselle, mutta rakenteellisesti ja toiminnallisesti este ei ole ylittämätön. Puoliskojen yhdistäminen vaatii vain erityisjärjestelyjä ja perusteellista suunnittelua. Urbaanin kaupunkirakenteen olisi jatkuttava myös radan itäpuolelle ja liikkumisjärjestelmiä puoliskojen välillä on kehitettävä toimivampaan ja sujuvampaan suuntaan, ennen kaikkea kävelijöitä ja kevyttä liikennettä silmällä pitäen. Virastokeskuksen yleistä kehittämistä monipuolisemmaksi työpaikka- ja kulttuurialueeksi olisi syytä pohtia. Uuden terveys- ja sosiaalikeskuksen yhteyteen suunnitellaan merkittävää Terveyskampusta, johon halutaan sijoittaa monipuolinen valikoima julkisia ja yksityisiä palveluja sekä erityyppisiä asumisratkaisuja erityisesti kasvavalle vanhusväestölle siten, että alueesta tulee toiminnallisesti ja kaupunkikuvallisesti yhtenäinen kokonaisuus. Terveyskampuksen kaupunkikuvallinen ja liikenteellinen liittäminen ympäröivään kaupunkirakenteeseen on haaste, jonka kaikkia ratkaisuja ei ole vielä voitu löytää. Erityisesti kävelyn ja pyöräilyn toimivuus tulisi taata. Terholan alue sijaitsee kävelykeskustasta erillään juna-asemalta koilliseen. Alue on merkittävä kaupallinen keskittymä ja siksi olisi pohdittava kuinka sen voisi kytkeä vahvemmin osaksi varsinaista kävelykeskustaa. Alue on jakautunut Pohjoisväylän vuoksi kahteen osaan ja näiden osien liittämistä yhteen eritasoratkaisuin olisi tutkittava. Mihin suuntaan Terholaa tulevaisuudessa kehitetään, riippuu paljolti valittavasta kehityskuvasta. Luonnollinen jatkumo olisi pitäytyminen tilaa vievän kaupan painottamisessa. Liikkumisessa keskusta-alueella olisi painotettava kevyttä liikennettä ja henkilöautoa käytettäessä olisi asiointi kävelykeskustassa pyrittävä mahdollistamaan yhden pysäköinnin periaatteella. Pyöräily- ja kävelyliikenne on erityisasemassa keskusta-alueella ja aseman vaikutusalueella. Keskustan alueelle olisi luotava kevyenliikenteen laatukäytäviä ja esteettömän liikkumien mahdollistavia kevyenliikenteen siltaratkaisuja. Ne mahdollistaisivat turvallisen ja nautittavan tavan liikkua ilman autoa ja omalta osaltaan vahvistaisivat kevyen liikenteen asemaa Järvenpäässä. ALUSTAVAT MITOITUS- JA RAKENNETAVOITTEET Väestö- ja työpaikkasuunnitteet Järvenpään viimeisimmän hyväksytyn väestösuunnitteen (2012) mukaan keskustaan liittyvien kaupunginosien (1. Keskus, 6. Pöytäalho ja 7. Pajala) väestö kokonaisuutena kasvaa v mennessä n. 700 asukkaalla, mutta kasvu sijoittuu Pajalaan. Keskuksen kaupunginosassa uudisrakentamisen oletetaan pitävän väkiluvun nykytasolla, vaikka asumisväljyyden kasvu vähentää olevan rakennuskannan asukasmääriä. Pöytäalhon kaupunginosassa väkiluvun oletetaan laskevan n. 350 asukkaalla, koska uudisrakentamista ei alueelle sijoitu kovin paljon. Keskustan osayleiskaavatyön tavoitteena on mahdollistaa väestösuunnitteen toteutuminen ja varmistaa erityisesti ydinkeskustan asuntokannan lisäys niin, että asukasluku siellä voisi säilyä nykytasolla tai jopa hieman nousta. Järvenpään liikennemallin yhteydessä (2012) on laadittu kaupunginosittainen epävirallinen työpaikkasuunnite. Sen mukaan keskustaan liittyvien kaupunginosien työpaikkaluvun oletetaan kasvavan v mennessä 2200 työpaikalla. Kasvu sijoittuisi ensi sijassa Keskuksen kaupunginosaan aivan ydinkeskustaan merkittävästi lisääntyvän kaupallisen palvelutarjonnan ansiosta. Keskustan osayleiskaavatyön tavoitteena on mahdollistaa työpaikkasuunnitteen toteutuminen ja varmistaa erityisesti ydinkeskustan kaupan työpaikkojen lisäys. 12
14 Kaupunkikuva ja korkea rakentaminen Järvenpään keskustasta v teetetyn kaupunkikuvallisen selvityksen mukaan keskustan selkäranka on kävelykatu Tuusulanjärven rantapuistosta rautatieasemalle. Selvityksen yhteydessä on laadittu hahmotelma, jossa keskusta-alueen rakennuskantaa on lähdetty alustavasti ryhmittelemään ja massoittelemaan. Hahmotelman mukaan keskustaa pitäisi kasvattaa voimakkaasti ylöspäin. Sen mukaan keskustan pääakselin eteläpää alkaa Prisman korttelin korkeahkoilla asuinrakennuksilla (7 8 kerrosta) ja laajalla liikerakentamisella. tämän vastapainona on pohjoispäässä Perhelän liikekortteli ja sen tornitalo (v nähtävänä olleen asemakaavaluonnoksen mukaisesti). OP-korttelin kulmaan voidaan luoda sille vastapari, jolloin korostuksena ei ole vain torni, vaan niiden väliin jäävä raitti. Etelästä katsottuna tornit piirtyvät nousevaa, puustoista mäkeä vasten, asemalta etelään katsottuna tornien välistä korostuu näkymä kohti järveä. Tornit voisivat olla kerrosta korkeita. Näiden kahden keskeisen tornin lähiympäristöön voidaan hyvin rakentaa muita korkeita rakennuksia. Mahdollisia paikkoja on esimerkiksi Helsingintien ja Mannilantien risteyksen tyhjä kulma, joka korostaisi tärkeää, uudelleen rakennettavaa risteystä. Sille vastapainoksi voidaan sijoittaa toinen torni kävelykadulta luoteeseen Mannilantien varteen liiketalon paikalle siten, että katutasossa olisi edelleen liiketilaa. Tähän tarkasteluun olisi syytä liittää myös viereinen pysäköintitalon tontti, jolloin asuin-, liike/toimisto- ja pysäköintitiloista voidaan saada toimivampi kokonaisuus. Näiden rakennusten tulisi kuitenkin olla keskeisiä torneja matalampia siten, että ne olisivat mittakaavaltaan korkeimpien tornien ja muun keskustan välittäjinä, suunnitelmassa ne on esitetty hahmotelmassa 16-kerroksisina. Kävelykadun itäreunalla on jo nykyään ympäristöstään kohoavien kolmen pistetalon sarja, 7-kerroksisina varsinaisia tornitaloja ne eivät kuitenkaan ole. Näiden ryhmää voisi täydentää Helsingintien varren korkeampien rakennusten sarja (suunnitelmassa 8-kerroksisia). Kävelykadun länsipuolelle Tupalantielle on esitetty näille vastapainoksi uusi, vähän korkeampi torni (15- kerroksinen). Se on kuitenkin sijoitettu hiukan kävelykadun reunan ulkopuolelle, jolloin kävelykadun länsireuna jää nykyiseen tapaan horisontaaliseksi, vaikka rakennuskantaa uudistettaisiinkin. Koska korkeilla rakennuksilla halutaan korostaa ydinkeskustaa niin Rantakadun ja Helsingintien risteyksen eteläpuolelle ei ole luontevaa rakentaa poikkeavan korkeita taloja. Kaupunkikuvallinen suunnitelma on tehty pitkälti Perhelän kauppakeskuksen toteutumista silmälläpitäen. Kauppakeskuksen sijoittuessa jonnekin muuhun paikkaan on suunnitelmaa arvioita uudelleen. Keskustan osayleiskaavatyön tavoitteena on kuitenkin mahdollistaa myös merkittävästi nykyistä korkeampien asuin- ja toimistorakennusten rakentaminen kaupunkikuvaa rikastuttavalla tavalla, jotta keskustan maaalueet tulisivat tehokkaasti käytetyiksi ja rakenne tiivistyisi. Kaupan palveluiden ja työpaikkojen sijoittuminen Tavoitteellisessa palveluverkossa kaupan palvelut keskittyvät nykyisiin keskuksiin sekä niiden tuntumaan. Asuinalueiden lähikaupat täydentävät kaupan palveluverkkoa. Erikoiskauppaan kohdistuva ostovoima on kasvamassa ja erikoiskauppaa lisäämällä Järvenpään keskusta voi lisätä kaupallista painoarvoaan ja vetovoimaansa. Keskustan mahdollisuus perustuu etenkin erikoiskaupan palveluiden monipuolistaminen. Voimakkaimmin kasvavia kaupanaloja ovat tulevaisuudessa todennäköisesti juuri erikoiskaupan keskukset. 13
15 Päivittäistavarakaupassa hypermarkettien ja isojen supermarkettien merkitys kasvaa edelleen lähitulevaisuudessa. Hypermarkettien koko ei enää kasva oleellisesti ja markkinoille tulee myös aiempaa pienempiä hypermarketteja. Päivittäistavarakaupassa viime vuosien kehityspiirteisiin on kuulunut myös se, että on alettu perustaa uusia pienmyymälöitä, etenkin suurimmilla kaupunkiseuduilla. Laadukkaiden pienmyymälöiden merkitys on ollut kasvussa ja kasvaa edelleen tulevaisuudessa. Suurten ja pienten myymälöiden merkityksen kasvaessa keskikokoisten päivittäistavaramyymälöiden asema heikkenee. Osayleiskaavan tavoitteena on keskustatoimintojen lisääminen ja keskustahakuisen erikoiskaupan tarjonnan lisääminen ydinkeskustassa ja kävelykadun varrella ja läheisyydessä. Keskusta-alueelle pyritään sijoittamaan yksi n kem2:n suuruinen kauppakeskus ja lisäksi muuta liiketilaa. Liiketilaa tarvitaan esimerkiksi kansainvälisille ja kotimaisille muotikaupan ketjuille sekä pienimuotoiselle elintarvikeliikkeelle. Kaupan sijoittumisesta on valmistunut erillisselvitys, joka tarkentaa kokonaiskuvaa. Kauppakeskuksen sijoittumismaisvaihtoehdoista kerrotaan lisää osiossa vaihtoehtoiset kehityskuvat. Lähikaupan osalta kaupan selvityksessä nostetaan esiin tarve saada ydinkeskustan eteläpuolelle Lepolaa ym. lähialueita palveleva lähikauppa, jolle voisi löytyä riittävä tila Sibeliuksenväylän ja Sipoontien liittymän pohjoispuolelta nykyisestä Sävelpuistosta. Selvityksessä on kiinnitetty huomiota myös tilaa vievän kaupan alueisiin keskustassa ja muualla kaupungissa. Wärtsilänkadun eteläpäässä radan varressa oleva kaupan tiloja sisältävä kortteli on sisällytetty keskustan osayleiskaava-alueeseen, koska kaupan selvitys toteaa alueen käyttötarkoituksen muutoksen mahdolliseksi. Asuinrakentaminen Väestötavoitteiden toteuttaminen edellyttää, että kaupunkirakennetta eheytetään voimakkaasti, olevaa rakennuskantaa korvataan uudella tai täydennetään lisärakentamisella kaikilla tonteilla, missä edellytyksiä on löydettävissä kiinteistönomistajien ja kaupungin yhteistyönä. Osayleiskaavan tavoitteena on osoittaa erityisesti merkittävimmät asuntorakentamiskohteet, joissa kaupungilla on mahdollisuus ottaa aloite ja edistää hankkeita suunnitelmallisesti. Mahdollisia isohkoja asuinrakennusalueita Pajalan vanhan teollisuusalueen ja kävelykeskustan edellä mainittujen kohteiden lisäksi voisivat olla esim. Sibeliuksenväylään liittyvät alueet, Helsingintien koillisosaan liittyvät alueet (Terveyskampus ja Pohjoisväylän portti) sekä Pajalan kaupunginosan pohjoisosien korttelit Pajalantien ja Wärtsilänkadun varressa. Asuntorakentamisen edellytyksiä tulee luoda monipuoliselle asuntokannalle ml. valtion tukema vuokra- ja asumisoikeusasuminen. Liikenneverkko Keskustan liikenteen kehittämisen kannalta tärkein tavoite on saada Helsingintien puuttuva osuus keskustan kehästä parannettua. Uusi katusuunnitelma on jo laadittu ja Helsingintien välityskykyä tullaan parantamaan mm. rakentamalla kiertoliittymät Helsingintien ja Rantakadun, Helsingintien ja Yhteiskouluntien sekä Helsingintien ja Mannilantien liittymiin. Uuden katusuunnitelman toteuttamiseen ajankohta voi kuitenkin olla useiden vuosien päässä, joten pienempiä toimenpiteitä on harkittava. Katu olisi saatava jäsenneltyä esimerkiksi kaistamaalausten ja ajokaistan yläpuolisten opasteiden avulla. Keskustan viitoitus on käsitelty osana suurempaa kokonaisuutta Järvenpään kaupungin viitoitussuunnitelmassa, joka on tarkoitus toteuttaa arviolta vuosien 2013 ja 2018 välisenä aikana. Viitoitussuunnitelma sisältää myös kevyen liikenteen viitoituksen. Kevyen liikenteen viitoitus nivoutuu kävelyn ja pyöräilyn edistämiseen. 14
16 Liikennemallityön (2012) yhteydessä havaittiin keskustassa useita ruuhkautumisherkkiä ja toiminnallisesti heikkoja katujaksoja, joiden ongelmat voivat pahentua liikenteen lisääntymisen vuoksi tulevaisuudessa. Keskustan osayleiskaavatyön tavoitteena on tutkia tarkemmin mm. Postikadun, Vanhankyläntien ja Pajalantien liikennejärjestelyjä ja mahdollisia uusia ratkaisuja. Kävelykadun ja Rantapuiston luontaista yhdistämistä kevyen liikenteen sillalla olisi edelleen syytä harkita. Nykytilanteessa yhteytenä toimii vilkkaan Rantakadun ylittävä korotettu suojatie. Vuorokauden vilkkaimpina aikoina molemmilla kaduilla on runsaasti liikennettä ja jonoutumista voi syntyä. Kevytliikennesillan rakentaminen kävelykadun ja rantapuiston välille parantaisi sekä kävelykadun että Rantakadun liikenteen sujuvuutta ja samalla liittäisi kävelykeskustan luontevasti osaksi rantapuistoa. Kevyen liikenteen osalta myös kaikkien keskustan kevyen liikenteen väylien kunto ja varustelutaso on inventoitava. Asiakaspalautteet ovat muun muassa ilmiantaneet puutteelliset pyörätie- ja kävelytiemerkinnät liikennemerkkien osalta. Pysäköintikapasiteetin lisäämiseksi keskustan alueelle olisi toteutettava yleisiä tai kiinteistöjen yhteisiä kaikille avoimia pysäköintitaloja. Tärkeää olisi, että valtaosa paikoista olisivat ilmaisia, koska muuten autoilijat hakeutuvat muualle. Potentiaalisia sijainteja ovat Perhelän ja Osuuspankin korttelit ja Järvenpää- talon lähistö, jossa voisi olla potentiaalia kallioparkin rakentamiselle. Pysäköintipaikkojen lisääminen pysäköintitalojen avulla vähentäisi haitallista kadunvarsipysäköintiä ja näin ollen parantaisi myös liikenneturvallisuutta ja asiakastyytyväisyyttä. Laadukasta pyöräpysäköintiä tarvitaan lisää ydinkeskustaan ja rautatieasemalle. Järvenpäähän ollaan laatimassa uutta liikenneturvallisuussuunnitelmaa, joka valmistuu vuoden 2013 aikana. Suunnitelmassa tehtyjä linjauksia voidaan käyttää hyväksi kaavatyön edetessä, jolloin kehitys ja uusimman liikenneturvallisuuslinjaukset etenevät rinnan. Yleisestikin tämä on lähtökohtana liikennesuunnittelussa, mutta tuore liikenneturvallisuussuunnitelma luo tälle tavallista paremmat edellytykset. Rautatieaseman aluetta tulisi järjestellä niin, että linja-autoilla ja saattoliikenteellä olisi selvästi erillään olevat operointialueet, jotta ne eivät aiheuttaisi toisilleen konflikteja. Tarkoituksenmukaista olisi, että myös jokaisella linja-autolinjalla olisi oma laituri. Nykytilanteessa linja-autot tulevat rautatieaseman ainoalle katetulle pysäkkikatokselle peräkanaa jonottaen. Samalla mahdollisen matkakeskuksen kehittämistä Matkahuollon linja-autoaseman ja rautatieaseman yhdistämisen kautta olisi pohdittava, vaikka tällaiselle ei edellisen keskustan osayleiskaavatyön yhteydessä löytynyt edellytyksiä. Joukkoliikenteen edellytyksiä on parannettava muutenkin katuverkossa. Viherverkosto Keskustan merkittävimmät viheralueet ovat Rantapuisto, Asemanpuisto- Kulttuuripuisto sekä Pajalan alueelle rakennettava Westermarckinpuisto. Pohjoisväylän tuntumassa sijaitsevat Tuurinpuisto ja Kolmiopuisto ansaitsevat myös nykyistä enemmän huomiota. Osayleiskaavan tavoitteena on vahvistaa keskustapuistojen välisiä kevyen liikenteen yhteyksiä siten, että niillä on myös mahdollisuuksien mukaan merkittävää viherilmettä ja -luonnetta. Tärkeitä ovat myös viheryhteydet keskusta-alueelta ulospäin kohti laajempia virkistysalueita. Näistä merkittävin on Tuusulanjärven kokonaisuus ml. Vanhankylänniemi, jonne tulisi saada aikaan ns. rantareitti Rakettitehtaan alueelta lähtien. Myös kevyenliikenteen ponttonisiltavaihtoehtoa Tervanokasta järven länsirannalle kaupunginosia yhdistävänä tekijänä olisi hyvä pohtia pitkän aikavälin tavoitteena. Tulevaisuudessa Tuusulanjärven ympäristö voisi muodostaa kahden kunnan yhteisen kansallisen kaupunkipuisto-alueen. 15
17 VAIHTOEHTOISET KEHITYSKUVAT Keskustan osayleiskaavan ydinvalintoja on tutkittu kehityskuvien avulla. Kehityskuvien tavoitteena on hahmottaa ja havainnollistaa keskustan vaihtoehtoisia fyysisiä kehitysvisioita. Eri osa-alueiden vaihtoehtoisten ratkaisujen yhdistelminä voisi periaatteessa muodostaa suuren joukon erilaisia suunnitelmavaihtoehtoja, mutta rakennemallitarkastelussa kuvausta on pelkistetty olennaisiin kysymyksiin siten, että tärkeimpien, lähinnä kaupan rakenteen vaihtoehtoasetelmien arviointi ja vaikutusten arvottaminen on mahdollista. Muista maankäytön vaihtoehtoasetelmista on kehityskuvamalleissa esitetty eri ratkaisut, mutta niitä voidaan ajatella vaihdettavaksi tarpeen mukaan. Kehityskuvatarkastelun pohjalta on tavoitteena saada syntymään päätöksiä, jotka ohjaavat jatkotyöskentelyn konkreettiselle maankäyttösuunnittelun tasolle. Tässä yhteydessä tulee tutkittavaksi kunkin osa-alueen valitun perusratkaisun puitteisiin sopivat maankäyttövaihtoehdot. Kehityskuvaversio 1 Perhelän kortteliin toteutettuna kauppakeskus lisää keskustan vetovoimaa ja vahvistaa näin ollen sen kaupallista asemaa. Lyhyellä tähtäimellä kauppakeskus voi tyhjentää joitakin liiketiloja muista ydinkeskustan kortteleista, mutta samankaltaisia vaikutuksia esiintynee kauppakeskuksen sijoittumisvaihtoehdosta riippumatta (keskusta vs. keskustan ulkopuoli). Kokonaisuutena kauppakeskuksen sijoittaminen keskustaan kuitenkin vahvistaa sen kaupallista asemaa ja lisää keskustan kaupallista tarjontaa. Lisäksi kauppakeskus Perhelän kortteliin sijoitettuna parantaa keskustan kaupunkikuvaa ja viihtyisyyttä: alueen nykyiset liikerakennukset ovat vajaakäyttöisiä ja elinkaarensa lopussa. Ongelmana ovat kuitenkin olleet kiinteistöjen hajaantunut omistus ja niiden liian suuret tasearvot. Tässä versiossa myös liikenteelliset tavoitteet toteutuvat parhaiten. Kauppakeskuksen myötä keskustaan saataisiin myös paljon kaivattua pysäköintitilaa. Kauppakeskuksen synnyttämät liikennemäärät eivät ylitä keskustan katuverkoston kapasiteettiä, joten keskustan ajoneuvoliikenteen välityskyky paranee yhden pysäköinnin periaatteen vahvistuessa. Lisäpysäköintiä on suunniteltu Perhelän korttelin lisäksi pääradan koillispuolelle, jolloin myös liityntäpysäköijiä palvellaan paremmin. Kehityskuvan ongelmallisena piirteenä on toimimaton yhteys kävelykeskustasta noin kilometrin päässä sijaitsevalle Citymarketille. Laadukas kevyen liikenteen yhteys kärsii asematunnelin ja Järvenpää- talon alueen korkeuserosta sekä sekoittumisesta Helsingintien liikenneympäristöön Vaarinkadun ja Pohjoisväylän välillä. Vuonna 2012 laadittu kaupunkikuvallinen selvitys on myös laadittu pitkälti kehityskuvaversiota 1 silmälläpitäen. Valtakunnallisissa ja seudullisissa tavoitteissa pyritään myös tiiviiseen ja joukkoliikenteeseen tukeutuvaan rakenteeseen, joka parhaiten Järvenpäässä toteutuisi sijoittamalla uusi kaupan, palveluiden ja asumisen keskittymä ydinkeskustaan kävelykadun varrelle. Keskustan elinvoimaisuuden kannalta kauppakeskuksen sijoittaminen keskustaan Perhelän kortteliin on suositeltavin vaihtoehto. Se toimisi moottorina koko keskustan laajemmalle uudistumiselle, joka eheyttäisi ja tiivistäisi nyt väljähköä ydinkeskustan rakennetta ja näin avaisi ovet alueen laajamittaisemmalle kasvojenkohotukselle. Kehityskuvaversio 2 Kauppakeskus on tässä versiossa suunniteltu sijoitettavaksi Pöytäalhoon Aallopin rakennuksen viereen nykyiselle liityntäpysäköintialueelle. Kauppakeskuksen sijoitta- 16
18 minen radan toiselle puolelle hajottaa keskustarakennetta radan molemmille puolille ja siirtää keskustan painopistettä Prisma-keskukselta juna-aseman lähelle. Keskustan nykyisen kaupallisen ankkurin Prisman ja Pöytäalhon liikekeskuksen väliin jäävä etäisyys on noin metriä, minkä lisäksi radan estevaikutus on tuntuva. Näin ollen on todennäköistä, että Prisman ja Pöytäalhon väliin ei muodostu täysin yhtenäistä kaupallista vyöhykettä vaan keskustan rakenne hajoaa kaksinapaiseksi ja alueiden väliin jää osin muuta maankäyttöä. Pöytäalhon liikekeskus kuitenkin sijaitsee kävelyetäisyydellä nykyisestä ydinkeskustasta, joten keskustan kaupallinen asema sinällään ei muutu: ainoastaan keskustan toinen kaupallinen painopiste siirtyy radan toiselle puolelle. Versio 2 tarkoittaisi käytännössä Aallopin alueen kehittämistä ja laajan pysäköintilaitoksen rakentamista maan alle tai kerroksiin. Liikenteellisesti ratkaisu on kevyen liikenteen osalta periaatteessa kunnossa, sillä yhteys kävelykadulta on kehitettävissä asematunnelin tasonvaihtojärjestelmiä parantamalla. Aallopin piha-alueen kevyen liikenteen järjestelyt ovat kuitenkin kehittämisen tarpeessa, sillä ne ovat nykytilassa kehnot. Kauppakeskuksen uuden sijainnin vaikutuksia katuverkon kapasiteettiin olisi tutkittava, sillä vaikutuksia on tutkittu tarkemmin ainoastaan Perhelän korttelin osalta. Pajalantien ja Myllytien liittymän kapasiteetti on nykytilanteessa jo kokonaan käytössä. Lisäpysäköintiä ei tässä versiossa välttämättä synny yhtä paljon, kuin versiossa 1, koska Aallopin alueella sijaitsee jo nykytilassakin runsaasti liityntäpysäköintipaikkoja. Toimimattomana kevyen liikenteen yhteytenä säilyy yhteys kävelykadulta Citymarketille. Kehityskuva versio kaksi ei sinänsä ole suuressa ristiriidassa aikaisemmin määriteltyjen kaupungin, seudullisten, kuin valtakunnallistenkaan tavoitteiden kanssa, koska uusi rakentaminen sijoittuu hyvin lähelle nykyistä keskustaa. Kehityskuvassa on kuitenkin hyvä pohtia radan estevaikutuksen minimoimista, sekä maa-alan riittävyyttä kauppakeskukselle. Suunnitelma olisi todennäköisesti kytkettävä osaksi jo olemassa olevaa kauppakeskusta. Uusi rakennusmassa olisi suunniteltava erityisellä ammattitaidolla, jotta kaupunkikuva ei vaarantuisi. Kehityskuvaversiot 3 ja 4 Kehityskuvaversiossa 3 uusi kauppakeskus sijoitetaan joko nykyisen Nesteen huoltoaseman ja sen lähistön tonteille Wärtsilänkadun ja Pajalantien liittymän läheisyydessä tai versiossa 4 Pajalantien toisella puolella sijaitsevalle K-Supermarketin ja sen lähistön tontille. Nämä ratkaisut aiheuttavat keskusta-alueen hajaantumista ja heikentävät kevyen liikenteen yhteyksien laatua merkittävästi. Keskustan pohjoispuolelle sijoitettuna kauppakeskuksen ja nykyisen ydinkeskustan väliin jäävä etäisyys on yli 1 km ja alueiden välinen toiminnallinen yhteys on heikko. Kauppakeskuksen ja keskustan väliin ei todennäköisesti muodostuisi yhtenäistä keskustamaista vyöhykettä. Sijaintivaihtoehtoihin muodostuisi kauppakeskuksen myötä uusi myymäläkeskittymä, joka kilpailisi keskustan kanssa ja jolla on todennäköisesti vaikutuksia myös nykyisen keskustan kaupalliseen asemaan. Keskustasta muodostuisi kaksinapainen, jonka välinen toiminnallinen yhteys on heikompi verrattuna kehityskuvaan versio 2. Toimivan kävelykeskustan rakentaminen ja kävely-yhteyden muodostaminen kävelykadulta uudelle kauppakeskukselle olisi myös haasteellista. Kävely-yhteyden puute ei palvelisi nyt vallitsevaa yhden pysäköinnin periaatetta. Vaan lisäisi keskusten välistä liikennettä ja paikoitustarvetta. Kauppakeskuksen sijainti voisi mahdollisesti lisätä ei-haluttua läpiajoliikennettä mm. Pajalantiellä ja Mannilantiellä tasolle, jolla kadun kapasiteetti ei enää riittäisi välittämään lisääntyneitä liikennemääriä. Tämän todentaminen vaatii liikenteen mallintamista. Tässä versiossa ei ole otettu merkittävästi kantaa uusien pysäköintitalojen rakentamiseen, joten pysäköintiongelmaan ei välttämättä muodostu ratkaisua. 17
19 Kehityskuva voi olla ristiriidassa seudullisten ja valtakunnallisten tavoitteiden kanssa, koska se saattaisi hajottaa jo olemassa olevaa yhdyskuntarakennetta. Kehityskuvaversio 5 Tässä versiossa uutta kauppakeskusta kaavaillaan Terholan yritysalueelle, nykyisen Tarjoustalon läheisyyteen. Terholaan sijoitettuna (V5) kauppakeskus vahvistaisi Terholan kaupallista asemaa ja Terholan kaupallinen profiili muuttuisi market- ja tilaa vievän kaupan alueesta enemmän ydinkeskustan kanssa kilpailevaksi. Keskustan ja Terholan välinen etäisyys on noin 1 km. Alueiden välissä on jo nykyisellään laajasti muuta maankäyttöä pääasiassa asumista. Näin ollen Terholan ja ydinkeskustan välinen toiminnallinen yhteys on heikko ja keskustasta muodostuisi kaksinapainen, joka vähentäisi keskustan kaupallista vetovoimaa Uusi kauppakeskus sijaitsee kuitenkin tässä versiossa hyvien liikenneyhteyksien varrella, joten verkon äärimmäisestä kuormittumisesta ei välttämättä tule ongelma. Helsingintien ja Pohjoisväylän liittymä on kuitenkin hyvin vilkas ja vaatisi todennäköisesti ainakin hienosäätömäisiä parannustoimenpiteitä. Versio on kuitenkin ristiriidassa liikennesuunnitelman tarkastamisen kanssa, jossa linjataan, että läpiajoliikenne halutaan ohjata keskustan ohi Poikkitien ja Pohjoisväylän kautta. Uusi kauppakeskus Terholassa voisi hyvinkin houkutella runsaasti läpiajoliikennettä Helsingintielle. Keskustan pysäköinnissä ei tapahdu muutoksia nykytilanteeseen verrattuna, mutta kauppakeskuksen syrjäinen sijainti aiheuttaisi liikenteen suuntautumista pois keskustasta, jolloin lisäpysäköinnille ei välttämättä ole tarvetta. Kehityskuva saattaa olla ristiriidassa seudullisten ja valtakunnallisten tavoitteiden kanssa, koska se hajottaisi jo olemassa olevaa yhdyskuntarakennetta. KESKUSTAN OSAYLEISKAAVATYÖN YHTEYSHENKILÖT Osayleiskaavan laatii Järvenpään kaupungin kaupunkikehityksen yleissuunnitteluyksikkö. Yleiskaavatyötä johtaa kaupunginarkkitehti Ilkka Holmila, p ja suunnittelijana toimii arkkitehti Erno Heikkola, p Kaavan laatijoiden osoite on Järvenpään kaupunki, kaupunkikehitys, yleissuunnittelu, PL 41 (Seutulantie 12), Järvenpää. Sähköpostiosoite on muotoa: Liitteet: - osayleiskaava-alue opaskartalla - kehityskuvamallit (5 kpl) - viher- ja kevyen liikenteen verkostotarkastelut (2 kpl) - ideointi- ja kehittämiskohteet - tavoite-esitteet (10 kpl) Järvenpäässä Ilkka Holmila kaupunginarkkitehti 18
Keskustan osayleiskaava 2030. Ohjelmaraportti A
A Keskustan osayleiskaava 2030 Ohjelmaraportti A Järvenpään kaupunki Kaupunkikehitys Yleissuunnittelu PL 41, 04401 JÄRVENPÄÄ 9.9.2013 Keskustan osayleiskaava OHJELMARAPORTTI A Yleissuunnittelu Järvenpään
Keskustan osayleiskaava 2030. Osallistumis- ja Arviointisuunnitelma
Keskustan osayleiskaava 2030 Osallistumis- ja Arviointisuunnitelma Tarkistettu 15.10.2014 Sisältö: 3 Työohjelma ja alustava aikataulu 5 Osallistumis- ja arviointisuunnitelma 5 Suunnitelman nimi ja suunnittelualue